
FECUNDITAS 


Se'ndoaie coapsa plopului pe culme, 

lar frunzele de-o nevăzută mână 

Afinse cad, — şi una câte una 

Sburând domol se'ngroapă în țărână. 
Le văd în drum şiraguri aşternute, 

Un val de vânt le sbulberă'n risipă, 

— Viaţa mea, la tine-acum mi-e gândul 
Cum te fărâmi tu, clipă după clipă... 

Trec zilele în goana lor pripită, 

Și fiecare mai sărac mă lasă, 

În ori-ce clipă, minţii sbuciumate 
Câte-un drumeț îi pleacă dela casă. 
Nu au popasuri gândurile mele, 
Sămânța lor se zbate veşnic nouă 
Și fărâmat pe drumuri nesfârşite 
Se risipește sufletul meu vouă ! 


In alergarea clipei călătoare 

Atâtea's date ochilor să vadă, 

Și câte-mi trec, fugare pe la poartă 
Le chiamă toate sufletu'n ogradă. 

Cu ele'mpart eu darurile mele ! 

Las inima comoara să-şi desfacă 

Și, când pornesc în calea lor pribege, 
Cu ele duc podoaba mea săracă... 


Nu sus în cerl Vă birue înaltul, 
Curmaţi-vă cărările spre stele, 
Rotind răzlețe'n praful de pe uliți 

Vă vreau acolo gândurile mele ! 

Cădeţi, cădeți voi frunze deslipite, 

Pe câmpul larg, în zbor, vă poarte vântul 
Și vă'nfrățească rostul cu țărâna: 

Pe urma voastră va rodi pământul! 

PRĂPASTIE 


La geam mi se sbăteă oraşul cu huietul fără popasuri, 

Cu rajba lui, războiul pânii, îl desluşeam în mii de glasuri 
Şi chiotul flămând al vieții vuiă la geamurile mele... 

Eu ascultam pierdut la masă, şi toate svonurile-acele 
Smulgeau din inima-mi bolnavă şiragul slovelor trudite... 

Și cum pluleam aşa'n neştire, deodată, 'ncet, pe nesimţite 
Nedumerit trecându-mi pragul, un om s'a strecurat de-afară... 
Un biet moşheag cu barba albă, frumos în portul de la țară... 
El s'a oprit în prag o clipă... Mi-a zis apoi sfios pe nume 
Și ochi. 'ntrebători-albaştri mă cercetau în faț' anume... 
Jucă un zâmbet de lumină pe fruntea lui brăzdată 'n crețe 
Și când m'a cunoscut bătrânul, ca 'ntineril, mi-a dat binețe. 

Am îngropat atâta vreme de când eram noi împreună, 
Imi înviă o lume 'ntreagă cu vorba-i limpede şi bună, 
Atâtea farmece uitate zâmbeau din graiul lui cuminte, 
Se fărâmă o jale blândă în tremuratele cuvinte 
Și povestiă încet moşneagul mişcându-și pletele cărunte... 
Spuneă de-un sat cu case albe, pierdut pe coasta unui munte, 
De oamenii uitaţi acolo, pe cari îi paşte nenorocul, 
Cum li s'a stins nădejdea'n suflet şi li s'a stins în vatră focul, 
Cum numai mărăcini pe câmpuri le-a mai lăsat arsura verii, 
Cum Slujbe dau pe câmp plugarii şi cum se vaieră oierii. 
Spuneă de-o casă părăsită, fără stăpân de ani de zile, 
Cum îşi îndoaie "ncheietura acoperişul de şindile, 
Cum vântul a'ngropat fântâna, cutrierând ograda moartă 
Și 'n ziua sfântului Ilie i-a frânt armindenul la poartă. 
Şi multe povestiă bătrânul. . Spuneă de jalea bătăturii, 
Cum şi-a făcut o barză cuibul şi are pui în podul şurii; 
Mi-a spus că'n.țintirim la groapă doar' dânsul biet de se mai duce, 
Că picăturile de ploaie au şters porecla de pe cruce... 
li tremură încet cuvântul... Simțiam sfiala că-l apasă, 
Când m'a privit duios în faţă : 
— «Te mai gândeşti vre-odat' acasă?» 


În ochii "'ntrebători albaştri, priveam eu fulgerat de clipă. 
Simțeam cum duhul altor vremuri de-asupră-mi bate din aripă, 

Vedeam cuprinși de 'nfiorare cum stau în fața mea păreți 
Când mi se desluşesc aievea din neguri tainele vieții... 
Supus îmbrățişam moșneagul atâta de străin în casă 

Și chipurile din părete şi lucrurile de pe masă 

Și toate cărțile pe poliți păreau c'ascultă şi se miră 

Și mă privesc culremurate de câte se destăinuiră... 


In urmă se sbăteă oraşul cu,svonu 'ntrecerilor multe, 

Se sbutiumau alături plopii de câte le-a fost dat s'asculte. 
Atâtea jalnice "nțelesuri plângeau în frunză lor bolnavă 
Și pricepând atâtea taine, tânjă vada de otavă. 

Veneă din cer pe câmp amurgul... De pe înaltul unui munte 
Dură, din umbră şi lumină, în drum o minunată punte; 
Simțeam cum bolta se 'nfioară, cum sânu-i uriaş tresaltă, 
Cum tremură înfrigurată sfioasa trestie de baltă 

Și stam înmărmurit, în cale, cu brațele încrucișate. 
Neştiutor priveam departe şi ochii 'nchişi pe jumătate 
S'au umezit de arătarea acestui asfinţit de sară: 
„Vedeam pe şerpuirea albă în largul drumului de țară 
Un om bătrân ducând povara unei vieți nemângăiete 

Și soarele 'mpleteă cu aur argintul lui curat din plete 
Și cum urcă încet colina — schimbând cu mânile toiagul, 
Cu barba albă de zăpadă — un sfânt mi se păreă moşneagul.... 


I] desluşeam tot mai departe. Simţiam, în clipele acele, 
Cum orice pas sfarm' o verigă din lanțurile minţii mele 
Și, ca un făcător de rele, am tresărit de 'nfiorare 
Când mi l-a înghițit amurgul... 

— Un fulger şi-a deschis cărare, 
Cutremurându-mi pieptul şubred. Sclipirea lui înfricoşată 
Mi-a luminat abia o clipă — şi-am înțeles atunci, deodată, 
Prăpastia ce port în mine. 

— Acolo'n piept încătuşate, 

Sunt două suflete dușmane... Străveche ura lor se sbate 
Și mintea s'a trudit zadarnic o viață 'ntreagă să le lege... 
Obezile lor ruginite, tu mi le-ai sfărâmat, moşnege! 
Atunci scăpate din robie s'au ridicat într'o clipuită, 
O luptă s'a încins grozavă din ura lor neadormită 
Și le vedeam, cum vor cu pumnii să spargă strâmta încăpere, 
Le auziam în piept strigarea... Cum glasul lor închis mă cere - 


«Mă du departe, mai departe! La munţi cu fruntea de zăpadă, 
Să sorb din freamătul pădurii ş'al ierburilor din livadă! 

Să mă 'nfioare tainic brazii, când tremură din aripi vântul, 
Dă-mi largul bolții înstelate şi Jă-mă frate cu pământul! 

Mă du departe, mai departe! In satul semănat sub munte, 

La casa cu fereşti înguste... la piscurile largi cărunte. 

Mă du acolo *'n țintirimul, unde'n polei alb al lunii 

Sub cruci de lemn slăbit de vremuri își dorm odihna lor străbunii!» 


— «Nu simți oraşul cum tresare sub turnurile de aramă? 
Nauzi vârterul lui năpraznic... nu-l simți pe nume cum te chiamă? 
Nu-l vezi în haina lui de flăcări cu veşnica neadormire, 

Cu sbuciumul atâtor patimi... atâta sete de mărire? 

Suflarea lui ae foc mă arde, iar glasu-i mă opreşte 'n cale: 

In umbra zidurilor negre ai tors tu gândurile tale 1...» 


Aşa se frământă în mine Strigarea lor neîntreruptă, 

Mi-au pustiit întreg avutul cei doi potrivnici prinși în luptă 
Și stam sărac în bezna nopții cu ochii ațintiți în zare, 

Când vântul, demon fără milă, păreă că-mi râde 'n alergare: 


Impins de visele deșerte, zadarnic drumul tău il sus, 
Biet călător, în lumea asta, tu nu mai eşti al nimănui! 

CANTECELE MELE 


Eu vă chem din visuri, 

Vă cobor din stele, 

Vă alint în taină, 

Cântecele mele, 

Ca 'ntrun cuib, wadorin în suflet, cântecele mele ! 


Ciripiţi acolo, 

Păsăruici golaşe, 

Ciripiţi şi creşteți 

Ca copilu 'n faşe — 

Plângeți şi zâmbiţi la sânu-mi, ca copiu'n fașe. 


— 13 — 


www.dacoromanica.ro 


Pe de-asupra voastră 

Impletesc cunună, 

Razele de soare, 

Razele de lună, 

Câte nu vă spun şirete, razele de lună ? 


Intro zi vă 'nşală 

Zările albastre, 

Vă despart de mine 

Aripele voastre — 

Cine-mi poate spune drumul aripilor voastre ? 


Rătăciți departe 

Paseri călătoare, 

Nu vă ştie cuibul — 

Il mai ştiţi voi oare? 

* Pribegind în lumea largă, mă mai ştiţi voi oare: 

Bate'n streşini ploaia, 

Cuibul vechiu vă chiamă, 

Părăsit şi singur 

Cuibul se destramă, 

Fără ciripitul vostru, cuibul se destramă! 

ÎNVIERE 


E *n cuib la noi wisatul sol de pace, 
E îngerul chemat în nopți sihastre 
Să 'mbine două suflete sărace... 

Il simt deasupra capetelor noastre 
Cum, tremurând, aripile-și desface... 


Vezi suntem singuri... Fruntea mea ferbinle 
O sprijini tu cu mânile-amândouă, 
O sprijini tu şi mâna ta hu minte 

Nevasta meg... — Ca fața unei sfinte, 
Ai chipul blând şi ?n ochi sclipiri de rouă, 
Ei se deschid ca bine să cuvinte 
Tăcerea ast atât de dulce nouă... 

„(Și stăm uitaţi... E-atâta pace 'n casă, 
Doar" în cămin jăratecul tresare 

Și mor cărbunii arşi de 'nfiorare, 

Când cade-o dulce-adormitoare lene 
Șin noapte *ncet pe creştet ni se lasă, 
Coboară lin, ne-alunecă pe gene, 

Ca o broboadă albă de mătasă... 


In pacea caldă visurile toate 
Pe-acelaş drum se duc îngemănate, 
Când ochii mei în noaple-și fac cărare, 
Neştiutori călătoresc în zare, 
Imbrățişând câmpiile de ghiață... 
Zadarnic cer un picur de viaţă... 
Dorm zăvorite 'ndemnurile firii 

Şi luna trece, galbenă la faţă, 
Nemilostivă 'n drumul strălucirii... 
Eu stau pierdut, înlănțuit de frică, 
Când într'o clipă câmpul se 'nfioară. 

Din adâncimi un urlet se ridică ; 

Simt tot mai dârz cum bolta o despică, 
In drum năvalnic suie şi coboară 
Pustietatea albă de zăpadă. 


Frământă creasta plopilor din vale, 
Ingrozitorul chiot de osândă. 

Și tremură omătul pe livadă, — 
Când de-departe-un lup îşi taie cale 
Și-şi strigă nopții patima flămândă. 


In Ochii verzi văd fulgere de ură, 
Văd neînfrânta sete de viaţă, 

Mă birue păgâna lor arsură... 

Ei nu cunosc a jugului povaţă ! 

Te înțeleg neimblânzită fiară, 

Tu frate bun al visurilor moarte, 
Mustrarea ta, ce-mi vine de departe, 
Loveşte-adânc şi 'ncepe să mă doară... 
Te-ascult, te-ascult ostaş fără hodină, 
Tu sol răzleț al patimilor mele, 

Imi tulburi pacea cerului cu stele, 

Și mă cobori din lumea lor senină. 

De glasul tău ce strigă 'n întunerec 

Se frâng şi cad zăvoare ferecate, 

Se frâng şi cad şi lanțuri n'am să feret 
Adânca cripta vremilor uitate. 

Simt sufletul cum calcă pe ruine, 
Biruitor îi fulgeră armura: 

Un mândru mort s'a deşteptat în mine 
Și chipul lui cutremură-mi făptura... 


Mărită fii, tu clipă 'nfricoşată! 
L-ai înviat pe cel de-odinioară 

Și i-ai trezit durerea îngropată 

Cu glasul tău, neîmblânzită fiară! 
Eşti tot cel vechiu, cum te ştiam odată, 
Când, în tăcerea umedei mansarde, 
Tu împleteai din fulgere cunună 

Și 'n tremurarea razelor de lună 
Intretăiai tările cu sborul!... 
Pe-acelaş drum treci vămile vieții 
Și fruntea ta şi sufletul tău arde, 
Neinfrânate sol al dimineții ! 

Dă-mi mâna ta, frumoasa mea copilă, 

Să prăznuim măreața înviere ! 

N'auzi eterna lumilor durere ? 

Din mii de guri sa deştepiat la poartă ! 
Fiorul vechiu de dragoste şi milă 

Mi-a înviat amărăciunea moartă 

Și glasul ei din cubul tău mă cere. 

— Dă-mi mâna la, frumoasa mea copilă ! 

COSAŞUL 


S'a fost pornit un vânt molater 
Să miște papura din baltă, 
Intrun ofiat prelung şi Sâlnic 
Gemeă tulpina ei înaltă. 
Călătoreă de-atâta vreme 
Bolnavul vânt, mergeă departe, 
Și semănă atâta jale 
De-alungul miriștilor moarte. 


Mureau ovesele pe dealuri 
Sub răsuflarea-i de otravă 
Și se uscau în rădăcină 

Livezi întinse de otavă. 

Alături tremură porumbul, 

Cu trupul chinuit de sete, 

Și se frângeă troznind în noapte 
Ca o oştire de schelete... 


Mai sus, la deal, în spre dumbravă, 
In colț la marginea poienii, 

Eră un car cu oiștea 'ntoarsă 

Și "n jug alături boulenii: 

Sărmane, blânde dobitoace! 

In căutătura lor amară, 

Se răsfrângeă întreagă jalea 

Acestui trist amurg de vară... 


In fața lor stătea pe gânduri 
Tovarăşul sdrobit de luptă, 
Infiorat de truda stearpă, 

Un biet cosaș cu fața suptă. 
Şi cum şedea bălându-şi coasa 
Intins pe sdrențuita zeche, 

Cu ochii stinşi, păreă țăranul, 
Un mucenic de legea veche. 

Eu mă uitam, cu milă 'n suflet, 
La mâna lui de soare arsă; 
Vedeam cum din apus o rază 
Pe fruhte 'ncet i se revarsă. 

Și, cum treceam tăcut în cale, 
Din glasul coasei chinuite, 

Se 'nfiripă povestea mare 

A mânilor nerăsplătite. 


Țipă pe urma mea ojelui, 
Simțeam cum blastămă şi plânge, 
Şi ceriu 'mbujorat departe 

Părea tivit cu foc şi sânge. 

În sufletu-mi strivit de groază, 
Păgâne patimi prind se fiarbă : 
— Trudită, chinuită coasă, 

Vei mai cosi tu numai iarbă?... 

PORTRET 


UNUI PARVENIT 
»» 


„.. Și cum te văd întins pe perne în faetonul tău de gală 
Și văd cum toate's largi pe tine şi numai fruntea ţi-e îngustă, 
Să nu te miri că nu mă mișcă o clipă lenea ta augustă 
Și că înfrunt cu-atâta milă cautătura-ți triumfală. 


Ca într'o criptă doarme'n carne pitica inimă'ngropală, 
Nimic din vaierul de-afară nu izbuteşte să audă, 

Dar, uite, sufletul meu meşter c'o liniște atât de crudă 
Ridică lespedea şi vede în groapa ta întunecată. 


Și te'nțeleg drumeț statornic al lumii veşnic neschimbate 
Ţi-i ştiu şacalii care ţipă în biata inimă bolnavă, 

Ei nu vor încetă să urle, căci foamea, foamea ta grozavă 
E'nfiripată din fiorul atâtor guri nesăturate. 

Atâţi zileri ce răsturnară în noaptea veacurilor mute 

Cu sapa lor neostenită bogata țarină bătrână, 

Ți-au răsădit, drept moştenire, în suflet foamea lor păgână 
Și cum te-ai sătură când trebui să pololeşti atâtea sute ?... 


Străbunii tăi cu palme aspre, răpuşi de robota haină, 
Şi-au risipit în trudă vlaga atâtor brațe chinuite, 
Atâtea zile fără tichnă şi nopți atâtea nedormite... 

Ei dorm în somnul tău acuma și cer în lenea ta hkodină 


— De-aceea când te văd pe perne în faetonul tău de gală 
Și văd cum toate's largi pe tine şi numai fruntea fi-e îngustă, 
Îţi iert şi inima flămândă, îți iert şi lenea ta augustă 

Și, — vezi, —- înfrunt cu-atâta milă căutătura-ți triumfală !... 

DE DEMULI: 


Tot mai rar s'aud în noapte clopotele dela strungă, 
Patru inşi la popa'n casă țin azi Sfat de vreme lungă. 


Întrun sfeșnic ard pe masă două lumânărixde ceară, 
Plin de grije, peană nouă, moaie popa'n călimară: 


«Patru juzi din patru sate, dela Murăş mai la vale, 
Cu supunere se'nchină astăzi Inălțimii tale, 


Luminate Impărate! — Scriem carte cu'ntristare, 
Ne-au luat păşunea domnii, fără lege şi'ntrebare... 

Semne-aveam şi'n miezuine le-au fost pus de mult bătrânii 
De pe când în ţara asta numai noi eram stăpânii... 


Nu mai sunt acum pe câmpuri, toate le-a sfărmat duşmanul 
Și pe lonuj al Floarii ni l-au prăpădit sărmanul. 


Ne mor vitele'n ogradă şi ni-e jale nouă foarte 
Șinălțate Împărate, noi n'am vrea să facem moarte ! 


Dar ne vrem moşia noastră, vrem şi pentru mort dreptate! 
Ale Inălţimii tale slugi supuse şi plecate, 


Am trimis această carte şi precum ca să se ştie 
Scris-am eu popa Istrate în ziua de Sfânt-llie. 


lar noi patru juzi cu toții nu ştim slova şi scrisoarea, 
Punem degetul pe cruce şi'ntărim şi noi plânsoarea.» 


La fereastră's zori de ziuă şi pătrund încet în casă, 
Juzii treji de gânduri grele, stau cu coatele pe masă. 

O nădejde luminează fețele nemângâiete 
A'ntărit scrisoarea popa; la tot colțul o pecete. 


Moş Istrate se ridică, şi cu mâna tremurată 
Pune cartea în năframă, de trei ori împăturată... 


Ințolit de drum jitarul Radu Roată se iveşte, 
Vechi căprar din cătănie ştie carte pe nemţeşte. 


El aşează'n sân scrisoarea şi sărută mâna popii, 
Juzi-i strâng odată mâna, le mijesc în gene stropii, 


Stau cu popa'n pragul porții, ochii lor spre drum se'ndreaptă, 
Când cu traista subsuoară şi toiagu'n mâna dreaptă, 


În Sclipirea dimineții, care rumeneşte satul, 
Radu Roală pleacă'n lume cu scrisoare la'mpăratul. 

COLINDĂ 


Moş Crăciun, Moş Crăciun! 
La casa de om sărac, 

S'a gătat făna'n, sac 

Și n'avem să-ți dăm colac 
Moş Crăciun! 


Moş Crăciun, Moş Crăciun! 
Pe toate răzoarele, 

Pe toate ogoarele 

Ne-am trudit picioarele 
Moş Crăciun! 

Moş Crăciun, Moş Crăciun ! 
Toate săptămânile 

Ne-am ostenit mânile 
Și-am adunat grânele. 

Moş Crăciun ! 


Moş Crăciun, Moş Crăciun ! 
Slujim slujba satului, 
Țarina bogatului, 

Pajura 'mpăratului. 

Moş Crăciun ! 


Moş Crăciun, Moş Crăciun! 
Pe toa.e cărările, 

Ifi cântăm cântările, 

Ardem lumânările 

Moş Crăciun ! 

UN OM 


Rămas bun, biete mâni de trudă 
Atâta vreme 'mpovărate, 

Ce staţi pe pieptul slab acuma 
Intâia dată 'ncrucişate. 

Ostaş al sfintei munci depline, 
De-acum pământul ie așteaptă, 
La judecata cea din urmă 

Tu vei găsi cumpănă dreaptă ! 


Cinstită slugă credincioasă, 
Vor odihni a tale moaşte, 

Doar' glia neagră şi mănoasă 
Atât de bine te cunoaşte... 
Inchişii ochi n'or să mai ştie, 

Și nu s'or tulbură de jale, 

Când cai străini vor paşte iarba 
De pe movila gropii tale. 


Azi nu mai e îngust bordeiul 
Să 'ncapă jalea ta amară, 
Din iconița ei Preasfânta 

Te vede cea din urmă sară... 
La cap un muc de lumânare 
Invie 'ncet şi dă să moară, 
Asemeni visurilor tale 

In sufletul de-odinioară! 


Numai o babă milostivă 
Îţi străjuie la căpătăie 

Și pe cărbunii din jertfeluc 
Aşează boabe de “tămâie. 
De pe blidar un biet opuiț 

Îşi joacă para tulburată 
Pe fața strânsă supt bărbie 
C'o legătură 'mprumutată. 


Incet s'apropie de line 

Și-ți pune-un ban în mâna slabă, 
li tremură durerea 'n gene 

Și 'ncepe-a plânge biata babă... 
li fură tânguirea vântul 

Ce bate 'n drumul lui fereasta. 
— Vai de norocul tău, vecine, 
De ce-ai mai fost pe lumea asta ?... 


S'abat în mintea ei bătrână 
Frânturi din rostul tău pe lume, 
Cum doi băeți ţi-s slugi departe 
Și nu le-ai mai ştiut de nume. 
Din trei feciori ce-aveai, războiul 
Ți l-a 'ngropat pe cel mai mare, 
O fată-i moartă de ruşine, 
Nevasta Ia de supărare. 

Se zbaten sfeşnic lumânarea 
Și moare 'n stingere domoală, 
A adormit în lacrimi baba 

Și capul i-a căzut în poală... 
Prin geamul spart clipeşte luna, 
O clipă numai se arată 

Șin perna ei de nori şascunde 
In pripă fața ruşinată... 


Un popă 'n grabnice tropare 
Te va petrece dimineaţă 

Și poate nimeni nu va plânge 
Plecarea asta din viaţă... 

De lângă şură, răzimată, 

Te va privi muncita Sapă, 
De-ar şti vorbi surata bună, 
Amar le-ar prohodi la groapă : 


O viață 'ntreag' am fost tovarăşi 
In ploi şi 'n arşiță de soare, 
De truda palmei tale aspre 

Eu m'am făcut strălucitoare. 
Sclipirea mea spune ruşinea 
Și jalea care mă purtă, 
M'ai frânt de glia tuturora, 
Dar n'am săpat moșia ta! 


35 

ZILE RELE 


Crâşmă bună, crâşmă veche, lângă crucea dela moară 
Inzadar îți caut rostul zilelor de-odinioară,.. 


Te-a schimbat porunca vremii, ca o prevestire-a morții 
Iți mai spânzură clondirul atârnat de stâlpul porții. 


In ograda unde hora îşi săltă năvalnic chiul, 
Brotăcei Cu gușa verde iși orăcăie pustiul. 


A crescut cucuta deasă, 'naltă până'n brâu de mare 
Peste vatra unde-odată frigeau mieii în frigare. 

La fântâna cu găleată roibii câţi îşi adăpară, 
Câţi voinici fără de teamă, câți boieri fără de țară! 


Toţi s'au dus!... Azi fierb în suflet mute roadele durerii, 
Dorm sub glie azi voinicii şi-au ajuns în sfat boierii. 


Nu's haiduci acum, nici codru, nu-i nici măciniş la moară. 
Nici pe lavița ta veche nu-i azi cântec de vioară... 


Pentru line nu mai are zile bune calendarul, 
Ți s'au răzlețit ortacii, ți sa prăpădit crâşmarul... 


Ca un moş slăbit de vreme anii Lăi tu poți să-i numeri, 
Prea te-ai gârbovit din spete, prea te-ai subțiat din umeri. 


Domhii ţi-au golit celarul, ți-au rupt gardurile cânii 
Șintr'o noapte-un vifor maşter ţi-a smuls cumpăna fântânii. 


Ai rămas aşa orfană, despoiată şi nătângă: 
Sufletul să te jelească, glasul strunii să te plângă... 


— 3] — 


www.dacoromanica.ro 


Sub fereastra ta un jidov numără viclean din gură, 
Tremurând de-o sete neagră uricioasa barbă sură. 


Intrun chip uitat sub grindă şede-un biet sfânt Niculaie 
C'un obraz brăzdat de drumul picăturilor de ploaie, 


Mustrător ridic' un deget, parc'ar vrea să zică sfântul: 


— Doamne, câte lifte rabdă pe spinarea lui pământul... 

GRAIUL PÂNII 


Poveste 'ntunecat' a pânii 

Nu-i strună să te ştie plânge, 
Căci de durerea ta străveche 
In suflet cântecul se frânge. 
Când de strigarea strunei mele 
Aş vrea plânsoarea ta s'o ferec, 
Se sfarmă coardele strivite 
De-atâta jale şi 'ntunerec. 


Din umbra nopții care 'ngroapă 
Al vostru neam din vremi bătrâne, 

Vă desluşiţi în negre rânduri, 
Voi dătătorilor de pâne. 
Cinstite mâni, de soare arse 
Şi înăsprite de sudoare: 

Din truda săptămânii voastre 
Trăieşte-a lumii sărbătoare. 


Eu vă 'ntâlnesc în drumul minţi 
Și 'n calea visurilor mele, 

Căci nu vor ochii să mă muntă, 
Nu vrea urechea să mă 'nşele. 
Simt câte doruri ne'nțelese 

Și gemăte nepricepute 

Acopere cu voi alături 

Cenuşa veacurilor multe. 


Afi împletit atâta jale 

În doina voastră care plânge, 
Doar' holdele cu spice grele 
Răsar din lacrămi şi din sânge. 
Dureri aţi zăvorit sub glie 

Și patimi ne 'mblânzite încă, 
Eu le 'nfeleg şi mă 'nfroară 
Cum fierb în matca lor adâncă. 


Mustrarea mintea mea o sapă 
Și groaza sufletu-mi apasă, 
Căci umbra voastră 'ndurerată 
Pe veci îmi străjuie la masă. 
Simt duhul răzorătiri. negre 
Înfricoşata zi de mâne, — 
Cum şi-au dospit amărăciunea 
In bucătura mea de pâne. 


_— Îl 

CAIN 


TA 


In vremi demult s'a aşternut sub glie 
Și trupul tău şi mâna vinovată, 

Dar Cain, tu păcătuirii tată, 

Tot mai răsai in vremea mea târzie. 


Azi crește iarbă proaspătă, curată, 
Pe groapa ta de veşnică urgie 
Dar, vezi, păcatul pururi reînvie : 
Nu l-a primit fărâna 'njiorată.., 

El sa 'mpărțit în largul lumu noastre, 
Se zbuciumă neadormit în fire 
Pe plaiuri verzi, pe stâncile sihastre. 


Noi i-i simțim ispita 'nfrigurată,— 
Nepoţi ai tăi, părtași în moştenire, 
Purtăm în suflet zestrea blestemată ! 


i Acei 

II. 


Simțeam demult suflarea de otravă 
Cum doarme 'n pieptul fraților de-o mamă, 
Cum din cetăți cu turnul de aramă 
Purcede *n lunci şi 'n creștet de dumbravă. 


Vedeam cum duhul negru se destramă, 
Mă înecă funinginea grozavă 

Şi deslușeam clocotitoarea lavă 

Cum se 'nfiripă nebăgată 'n seamă. 

Tu frate rău, cu inima flămândă ! 
Când Aveli mii cerşetoreau iertare, 
Nu te-ai oprit în drumul de osândă ! 


Păcatul tău şi-a întețit avântul 
Și n'ai avut nici milă, nici mustrare 
Când otrăveai în urma ta pământul ! 

II. 


Azi s'a aprins oceanul lău de ură, 
Azi limbi de foc despică aurora, 


a. a 


Și despletită urlă'n bătătură. 


S'a început războiul tuturora, 

Azi strig” acei ce mii de ani tăcură, 
Dezlănțuita patimii arsură 

Azi prăpădeşte'n trăznete Gomora! 

Bieți munți bătrâni! Voi gemeți azi de jale... 
De-atâtea-ori v'aş fi muta! din cale, 
Voi stavila atâtor visuri moarte! 


W'aş prăvăli azi munte peste munte, 
Intre pământ şi cer v'aș face punte, 
Să n'aud plânsul fraților departe ! 

O ŢARĂ ŞTIU... 
1907 


Părinte bun al neamurilor toate, 

Fă geana ta de milă să tresară,.. 
Ascultă-mă 1... O fară știu, — acolo 
Vor fi mai grele spicele la vară, 
Mai cu belșug va fi rodirea gliei 
In fara unde's lacrimi şi osânde... 
Şi sânge Doamne, — sângele îngrașă 
Și spor aduce miriştii flămânde, 

0. Goga 


Curând veni-vor pluguri în ogoare 
Și-or rupe brazde negre de ruşine, 
Sfios cădeă-va bobul de sămânță 
Și sub pământ s'a furişă mai bine! 
Mai rodnică va fi imbrăţișarea 
Grăuntelui cu firul de țărână, 

Mai des vor curge lacrimile tale 
Pe nou sfințita țarină bătrână. 


Va creşte, Doamne, grâu bogat la vară, 
Încovoiat de roadele durerii 

Şi va veni cernită oaste mută 

Pe câmpul larg să strângă sporul verii... 
Aprins luci-va soarele'n văzduhuri 

Şi ma fi cânt să-i mângâie arsura, 

In pas domol oștirile de seceri 

Iți vor culege cuminecătura... 


Ascuită, Doamne, glasul rugii mele : 
Când trupul tău lângă altar Sa frânge, 

Adi aminte celor ce'ngenunche 

Că trupul tău e plămădit în sânge... 
De gândul ăst' cutremură-le firea 
Șin sufletele grele de păcate 
Coboară, Doamne, pentru totdeauna 
Fiorul sfânt al dragostii de frate... 

ÎN MUNŢI 


Voi munților mândrii, moşnegi cununați 
Cu stelele bolții albastre, 

In leagănul vostru de codrii şi stânci 
Dorm toate poveștile noastre. 

Alături de şoimii cu ochii aprinşi, 

Din tainica voastră dumbravă, 

Se 'nalță. 'ndrăznețe *n lumina din cer 
Şi visele noastre de slavă. 


În voi îşi deşteaptă plânsorile ei 
Frumoasa mea fară săracă, 

Cu braţe lipsite de-al luptei fior 

Şi buze ursite să tacă. 

La voi vine jalea-i, când vifor păgân 
Purcede strigarea să-: frângă, 

În cântec o schimbă pădurea de brazi 
Și 'n lume-o trimite să plângă. 


La vo. mă îndrumă 'n cărările ei 

Şi biata mea soartă pribeagă, 
Pădurea cea veșnic lipsită de somn 
Mi-e sfântă și-atâta de dragă. 
Cântarea măiastră din codrii cărunți 
Dă strunelor mele povaţă, 

Și-o mândră poveste strivită de vremi 
Truditul meu suflet învaţă. 


Din culmea pleşuvă cu creștetul alb 
Privirea mea sboară departe 

Și-n mintea supusă tresare aprins 
Fiorul măririlor moarte. 

Un vaier amarnic se zbate 'n amurg 

Și moare în zvonui de ape, 
Al munţilor vaier mă zbuciumă'n piept 
Şi-mi tremură plânsu'n pleoape. 


O vitregă soartă cu patima ei 

Pe'ntinsele culmi şi poiene, 

In vremuri pitice, iubirii de fraţi 
Ziaitu-i-a graniţi viclene... 

A pus miezuine și stavila pus 
Rupându-vă creştetu'n două, 

Când Domnul stăpân pe pământ şi pe cer 
Pe voi va dat munților nouă! 


Vă arde rușinea din creştet, — ades' 

Voi aspră porniţi vijelie — 

Și sufletu-mi lacom vă soarbe atunci 
Năpraznica voastră mânie! 

Din urletul vostru sub teriul aprins, 
Din ploaia de trăznete grele 

S'a naşte odată, plutind peste vremi, 
Cântarea cântărilor mele! 

PRIMA LUX 


Intro Duminecă de toamnă... Vezi, ca prin vis mi-aduc aminte... 
M'a sărutat cu lacrimi mama când mi-a'ncheiat la gât cămaşa. 
Zâmbind m'a mângăiat pe frunte şi nuci mi-a dat din sân nă- 
[naşa 
Şi tata m'a bătut pe umăr şi m'a'ndemnat să fiu cuminte... 


Şi parc'o văd cum sta bunica, plângând în colțu-i de năframă, 
Când dascălul din sat şi popa de-odată ni-au venit în casă, 
Şi cum roşisem de ruşine când popa m'a chemat la masă 

Şi mi-a vorbit de'nvățătură şi m'a cinstit c'un ban de-aramă! 

M'am furişat sfios în tindă... Simţiam cum mă supune frica, 
li ascultam de lângă vatră, dar nu le'nțelegeam cuvântul... 
Vorbiau de bani... vorbiau de-o carte... de rodul slab ce-a dat 
[pământul... 
Și nu mai ştiu... Cu capu'n poală, am adormit lângă bunica. 


Și vezi, atunci, în noaptea-aceea, m'a chinuit o arătare... 
Păreă că s'a deschis, deparie, o gură roşă de bălaur, 
S'apropiă în drum o fiară cu solzi strălucitori de aur... 
O desluşiam cum vine'n goană şi creşte mare, tol mai mare. 


Eu în zadar fugiam pe câmpuri... În urma mea urlă spurcata, 
Răsufletul grozav şi negru eu veşnic i-l simțiam în urmă... 
Simţiam cum vreă să mă înghită, simțiam cum glasul mi se 

[curmă, — 
Cu mânile încrucişate stă fără de putere tata! 


O mână m'a trezit din groază... Venise mama să mă vadă. 
Cu brațe moi şi tremurate mi-a'ncolăcit atunci grumazul, 

M'a îmbrăcat în haine albe, mi-a sărutat pripit obrazul, — 
Plângeă când m'a urcat bunica sus în căruțul din ogradă... 


Și s'a pornit căruțu'n noapte. In pietre scânteiă potcoava— 
Și tata stă tăcut alături... Mi se păreă o'nchipuire... 

Și somnul mă fură arare... Cu ochii grei de nedormire 
Zăream în cale licuricii, cum luminau în şanţ otava. 


Dar sus, la marginea pădurii, am tresărut din somn deodată... 
Vedeam cu ochii mei aievea vedenia îngrozitoare: 

O gură roşă de bălaur mi se păreă aprinsul soare 

Şin fum îi clocoteă întreagă spinarea largă, revărsată. 


Strivit atunci de'njiorare,—m'am ghemuit la tata'n poală: 
«Intoarce caii mai degrabă!,.. Nu vezi bălaurul mă'nghite?» 
— Imi tremură de groază trupul ca pieptul paserei rănite, 
Şi tata mi-a răspuns pe gânduri: 

«Ne ducem în oraş la şcoală!» 

CANTORUL CIMPOI 


Cântăreț de legea veche 
Cântăreț şi om de treabă, 
Biată mintea mea zadarnic 
De păcatul lui se 'ntreabă... 


Cantorul Cimpoi bătrânul 
Cu făptura lui vitează, 

Cum cântă de mult în strană 
Cântecul de Bobotează.!.., 

De troparele-i măiestre 
Se 'nchină adânc poporul 
Și se lumină icoana 

Lui Isus mântuitorul... 


Povesteau pe-atunci nănaşii 
Că-i mai sfântă cununia, 
Dacă glasul lui măreşte 

Pe prorocul Isaiia. 


Și la orice zi de praznic 
II pofteă un colț de țară, 
— Câte cântece de lume 
N'a cântat odinioară |... 


Dar, vezi, vremea fară suflet 
Duce cântecul şi gluma, 

Azi e rău de satul nostru 
Şi-i de cantor rău acuma. 

Cum l-a 'mbătrânit necazul 
De când i-a murit muierea, 
Dumnezeu i-a luat glasul, 

Domnii i-au vândut averea. 


Astăzi doarme unde poate, 
N'are casă, nare şură: 

I le-a dus pe toate darea 
Și-un fecior la 'nvățătură... 

STRĂINUL 


Eră Duminecă 'ntr'amiază. 

Noi stam pe prispă strânşi în sfat, 
Când s'a ivit pe drumul țării 

Un om la marginea de sat. 

Din pulberea învolburată 

Abia puteai să-l deslușeşti 

Cu paşii largi grăbindu-și mersul 
Veneă în hainele-i nemfești... 


La cruce'n deal, noi îl văzurăm 
Cum s'a oprit deodală'n pas 

Și s'a'nchinat adânc drumețul 
Când a făcut în drum popas. 
Priveâ'ndelung, ca dus pe gânduri 
La zidul zugrăvit cu sfinţi. 

Și stă cu capul gol străinul 

In ploaia razelor ferbinţi. 


Când s'a pornit încet la vale, 
Noi ne uitam dela zaplaz, 

Și nu ştiu ni sa părut nouă 
Dar aveă lacrimi pe obraz. 
Când ne-a ajuns — a dat binele, 
Cu glas domol, şi-apoi a stat 
Și ne-a'ntrebal de sănătate 

Și de nevoile din sat. 


Ne-a zis car vreă la sfânta slujbă 
Să vie-alăturea cu noi 

Și s'a uitat cu-atâta jale, 

Când a trecut un car cu boi. 


= Ge 

Idr la vecernie străinul 
Stăteă cucernic şi supus 
Și-a sărutat duios icoana 
Cu răstignirea lui Isus. 


Când a pleca! ne-a spus poveţe 
Cu grai înduioșat şi blând, 

Și ne'ncălzeă atâta'n suflet 

Că lăcrimam toți ascultând. 
Spunea că nu-i păcat mai mare 
Decât să-ți lapezi legea ta 

Și, vezi, îi tremură cuvântul 
Pe buze, când ne cuvântă! 


Apoi s'a dus... Ne eră jale, 

Când s'a pornit la drum pe grui.. 
Dar uite'n țintirim, pe noapte, 
Spun că văzură umbra lui. 
De-atunci tot despre el ni-e vorb. 
Și-atât am vreă cu toți să ştim: 
- Anume lângă care cruce 

- A'ngenunchiat în țintirim,.. 

MI-A BATUT UN MOŞ LA POARTĂ... 


Mi-a bătut un moș la poartă, 
Biet țăran cu fundra sură, 

II lătrau departe câinii 

Când să-mi vie 'n bătătură. 


Cu sfiala lui senină 

Mi-a trecut cucernic pragul, 
Ca un sol din altă lume 
Zâmbitor păşea moşneagul. 

Câte nu ne povestirăm 
Stând alăturea ia masă ?... 
Sfânta mea copilărie 

Mi-a venit cu el în casă. 


Rând pe rând îmi înviară 
Năzuințe frânte 'n două, 
Dela satul de sub munte 
Până în lumea asta nouă. 


Murmură încet în barbă, 

Se trudea să mă 'nfeleagă, 

Sta pe gânduri dus bătrânul 
Când i-am spus povestea 'ntreagă. 


Mi-a plecat cu ochii umezi 

De amara "'nvățătură : 

— No mai spune nimănuia 
.Biet moşneag cu țundra sură... 

SCRISOARE 


Vezi, cum trece vremea. 
Și tu tot departe, 
M'am gândit acuma 
Să-ţi trimit o carte. 


A'nflorit muşcata 
Din grădina noastră 
Şi-i atât de roşu 
Macul din fereastră... 

Straturile'n luncă 
Toate's semănate — 
Și-ți spune nănașa 
Multă sănătale. 


Și mai este-o veste, 
— Ştii tu, nene, oare 2— 
Peste-o săptămână 
Mărităm pe Floare. 


Tata-i dus la târguri, 
Mama stă şi coasă 
Și tot plânge biata, 
Că nu eşti acasă. 


Eu 'pe gânduri dusă 
Trec seara'n ogradă, 
Plâng acolo'n taină, 
Plâng să nu mă vadă... 

Bată-le pustia 

Cele ţări străine... 

— Ne gătim de nuntă 
Și gândim la tine... 

LĂCAŞ STRĂBUN... 


O lume'ntreagă mi-a rămas în urmă 
Cu goana ei pripită după viaţă, 

Tu iar mă chemi împărăție-a firii 
Tu'nlăcrimată, sfântă dimineață! 
Când demonul celor pribegi în lume 
Mi-a'ngenunchiat şi dragostea şi ura, 
Vin din potirul bunurilor tale 
Întârziat să-mi cer fărămitura. 


Supt adumbriri de sălcii despietite 
Mă'ndrumă azi cea mai din urmă vrere, 

Sfiala lor îmi freamătă un cântec 
Ș'aieve-aud fărâna cum mă cere. 

Eu, ostenitul călător al nopții, 
Neputincios, azi, poposesc în cale. 

— Lăcaş străbun, cu turnul subțiratec, 
Mă mai primeşti supt zidurile tale?... 


Atâtea legi ş'au picurat otrava 

In inima rătăcitoare'n lume 

Ș'atâtea duhuri privegheau în umbră 
Toți mugurii nădejdii să-mi Sugrume. 
Pentru atâtea poticniri în cale 

Și ispitiri de'nvățături deşerte 
Ş'atâta suflet risipit pe drumuri 
Puted-va oare ceriul să mă ierte?.., 


Când urc acum cărarea de pe culme 


In dulcea pace-a toate iertătoare, 
Eu luptă Simt cum Sufletu-mi încinge 


Cum pieptul meu se sbate şi mă doare. 

In inimă obezile se sfarmă, 

Se dezrobesc aducerile-aminte 

Și ușurat, — biserică bătrână, — 
Mă'nchin la pragul porții tale sfinte! 


Imi răsăriți, din tremurări de umbre, 
Voi firi cuminti cu zâmbete'mpăcate, 
Voi preoții nădejdii fără moarte, 

Voi cei zidiți din vechea sănătate. 
Văd luminat obrazul vostru rumen 
De înțelesul altor lumi senine — 

— Eu, rob supus al patimilor mele, 
Atât de mult mam îngropat în minel.. 


Adormitor malină busuiocul 
Ingălbenit supt candela de pază, 
Prin liniştea ferestrelor boltite 
Infiorată a trecut o rază. 

Lumină blând un chip de muceniță 
Incremenită'n visu-i de fecioară, 

Șin suflet îmi pătrunde-o picătură 
Din flacăra ce-ardeă odinioară. 


Stau biruit la colțul vechi de strană 
Și mintea mea cutremurată-mi spune 
Că'n drumul ei a răsărit un mugur 
Din mult ascunsa vieții *nțelepciuue... 
Aici în umbra potolită doarme 
Măreața tain'a morții şi-a vieții, 

Tu suflete întunecat de gânduri, 

Tu simți prelung fiorul dimineții... 


Un nou botez, de premenire nouă, 
Dă minţii mele altă nfiripare, 

Când din înaltul zidurilor negre 
Coboară glas de binecuvântare. 
Clopotnița se'ndoaie și se frânge 
Din bietele încheieturi uscate, 

Un suflet e ce-i înfioară lemnul 

Și din adâncul altor vremi străbate. 

E clopotul... Copilăria-şi plânge 
Comoara ei pierdută'n pribegie, 

Cu limba lui de rugă şi chemare 
Sfrămoşii toţi îşi spun mustrarea mie. 
Azi îmi trimit nădejdile de veacuri 
Strigarea lor ce vine de departe. 

Eu o ascult şin suflei îmi învie 
Sămânța bun'a vremurilor moarte. 

ION CRÂŞMARUL 


— Vezi, multe păcate 

Sunt pe lumea asta, 

Lui lon crâșmarul 

l-a fugit nevasta ; 

Mi se pare cu vătavul, i-a fugit nevasta, 


Trei zile 'mplinite 

Și-a grijit amarul, 

Cu obrajii 'n palme 

A veghiat crâşmarul ; 

«Fără pâne, fără apă, a veghial crâşmarul, 

Când a fost de-a patra 
Și-a chemat ortacii, 
Gloată woinicească 
Mi-au venit săracii; 
Lotri mari din două sate, mi-au venit săracii... 


— Beți, copii, de-acuma 

Rău să nu vă pară; 

Să bem crâşma toată 

Până de cu sară ; 

Praf din toate să saleagă, până de cu sară! 


S'au sumes voinicii 

Și mi-au prins păbarul, 

De buţi şi butoaie 

Mi-au golit celarul ; 

De cuprinsurile toate, mi-au golit celarul... 


Zice-un baciu năstruşnic 
Vorbe legănate: 
Bea şi tu, Ioane, 

Bea şi tu, fârtate ; 
Cine ştie câtă vreme mai trăim, fârtate ! 


Dar lon Crâșmarul 

Bea şi nu prea foarte 

Şi-i păreă obrazul 

Galben ca de moarte ; 

Eră răzimat pe coate, galben ca de moarte, 


Colo cătră sară, 

Straşina de paie 

A'nceput să ardă 

Foc cu vâlvătaie: 

De trei părți vărsă din crâșmă foc cu vâlvătaie ! 


Lui Ion crâşmarul 

Nu-i mai ştiu de nume. 

Spun că peste muche 

A plecat în lume; 

Cu căciula pe sprâncene, a plecat în lume... 

ACASĂ 


„.„Dar nici că vreai să pleci atunci, 
Ştii că de groaza 'nvățăturii, 

Ai plâns vre-o două nopți întregi 
Și te-ai ascuns în podul şurii... 


Câţi ani vor fi de când te-ai dus? 
Mai spune-ne cum ai umblat?... 
Fără astâmpăr îmi erai 

Și cât eşti azi de aşezat... 

Nu m'ascultai.. Ştii ce-ai pățit 
Atunci în seara de Ajun?... 
— Acum şi gândul mi-l cetești 
Cât de cuminte eşti şi bun... 


Nu te-ar cunoaște nici de cum 

Să te 'ntâlnească în drum vecinii, 
Vezi, ieși în poartă şi le zi 

— «Mai ştiţi, eu sunt feciorul Liniil..» 


Te-ar râde fără crezământ 

Ne-cum în drum să te oprească, — 
Și-ar zice: «Uite-un domn aici, 
Dar. nu-i de legea românească !» 


Și mă sărută împăcată: 

— «Fecior cuminte are mama!.. » 
Eu îmi întorc o clipă fața 

Și-o lacrimă-mi udă năframa... 

NEPOTRIVIRE 


Am întâlnit-o ieri în cale 

Sus la răscruci lângă alun, 

Nu ne-am văzut de ani de zile 
Cu fata judelui Zăbun. 


Drăguța mea dela podmol 
Din nopțile cu șşezători, 
Şi-a pironit ochii 'n pământ 
Posomoriţi şi visători, 

l-am prins mânuța s'o alint, 
Nedumerită se uită, 

Drăgufa mea dela podmol 
Mi-a zis sfioasă «Dumneata». 


lar când am prins-o de mijloc 
Și-am sărutal-o lung pe gură, 
Mi s'a ascuns la piept şi-a plâns: 
— De ce te-ai dus la 'nvățătură?... 

ASFINŢIT 


Crai bătrân pornit spre rugă 
Vine- Amurgul de pe munte, 
Împărțind cernite-odăjdii 
Brazilor cu bărbi cărunte. 
Umiliţi se 'ndoaie brazii 

] se 'nchină, i Ss'apleacă 

Și cu zvon de surle-l lasă 
Pe Măria Sa să treacă. 


Stărue domol moşneagul 
Mai coboară, mai se suie 

Și 'n spre marginea pădurii 
Stă la colt de cărăruie. 
Ostenit pe-un sghiab s'așează 
Și clipind tremurătoare 
Geno-le lui argintate, 

Ce mi-și vede, ce mi-l doare? 


Măre colo, mai departe 

Se îmbină două creste 

Și 'n poiană, ce s'arată 

E aievea, nu-i poveste. 
Părul galben răsfirându-şi 
Răsturnat peste răzoare, 
De huzur i's roşi obrajii, 
Doarme leneş craiul Soare. 


Se încruntă greu bătrânul, 
Murmurând încet în barbă, 
De sfială se cutremur' 
Firicelele de iarbă. 

Își spun taina la arecke: 

Crai de glume stai ş'adastă 
Moş Amurg aleanu-ți poartă, 
Nu-ţi dă fata de nevastă. 


Craiul tânăr sus pe creste 
Simle-a ierbilor povață 

Și de jale biet voinicul 
Se înthnecă la față. 

Către casa lui din peşteri 
Necăjit moşneagul pleacă 
Brazii 'nfioraţi îl lasa 

Pe Măria Sa să treacă. 


În oftat se 'ndoaie fagii 
Tremură în crâng alunii 

Și deodat' pădurea *ntreagă 
A "'nfeles durerea Lunii... 
Biată Lună tremurată 
Înzadar te-arăți în cale, 
Toate florile surate 

Plâng de dorurile Tale. 

CARMEN 


Mireasa mea albă cu chipul bălaiu, 
Ascultă a nopții povală, 

Minuni spune glia'n poveştile ei 

Și tainele vieții ne'nvaţă. 

Nu simţi tu fiorul ce'n tremur prelung 
Tresare'n adâncuri de ape, 

Răsufletul verii cum vine şin drum 
Purcede vieți să desgroape ? 


B dragostea mare — ascunsa pornire 
Ce sânul pământului poartă; 
E ceasul când glia în truda ei mută 

Invie-şi ţărâna sa moartă ; 

E clipa când vechiul prisos de viață 
In straturi de flori se adună, 

Când bobul sfielnic de spice răsare 
Zimbind în poleiul de lună. 


Lumina şi cântul nuntesc peste Jire 

In zvon de evlavie sfântă, 

Cu brâne de aur e bolta încinsă 

Şi iarba livezilor cântă. 

Azi lunca-i o mândră biserică largă, 
lar plopii străjeri la irusă, 

Par preoți cărunți în odăjdii de praznic 
Cu brațe'nălțate spre rugă... 


Mireasa mea albă cu chipul bălaiu, 
In fața lor blândă şi dragă, 
Smerită să-şi plece genunchii trudiți 
Şi dragostea noastră pribeagă ; 

Și ceriul şi glia ne-ascultă pe noi, 
lar marginea zării albastre 

Aprinde-o sfioasă făclie de veghe 
Şin drumul nădejdilor noastre. 


Noi suntem copiii pământului bun, 
Drumeţi ai poruncilor firii, 

Şi'n sufletul nostru-i acelaş îndemn 
Ce'nwvie pe câmp trandafirii. 

Stăpână e firea ce bolta aprinde 

Și seamănă flori în dumbravă, 

lar dragostea noastră-i un picur senin 
Din veşnicu-i cântec de slavă! 

O RAZĂ 


Te-apropie, te-apropie de mine 
Și-ascultă-mă, frumoasa mea minune * 


Eu sunt Supusul firii înțelepte 
Închinător la glie şi la soare; 

M'au învățat poruncile ei drepte, 
Îndemnul lor cuvântul meu îl spune. 
Sunt cântărețul celor fără nume, 

Un strigăt zmuls de-a vremilor vâlloare 
Din viforul durerilor din lume. 

Mult tăinuita firii îndrumare 

M'a plămădit din ură şi iubire, 

Mi-a dat durerea lumii moştenire, 
Amarul ei să-l ocrotesc pe strune. 
Te-apropie, te-apropie de mine, 

Vreau mâna ta, minunea mea bălaie: 
Azi, sub aprinsa ceriului văpaie, 

În strălucirea mândrei bolți albastre, 
„Să se 'nfrăfească sufletele noastre, 
Să se topească 'n, firea 'ndrăgostită 
Atât prisos de viață netrăită 

Ce răzvrătit îmi fulgeră prin vine. 


Azi sufletul, trudit ceteţ de stele, 
Străjerul treaz al visurilor mele, 
Întraripat străbate bolta 'ntreagă; 
Pătrunde sus şi 'n drumu-i se 'nveşmântă 
Cu revărsarea ceriului senină, 

Cu cingătoarea albă de lumină, 

Gu tot argintul pulberii mărunte : 

În calea lui din stele-și face punte, 
Pătrunde sus, în bolta care cântă, 
Și-atâtea taine-acolo sus desleagă. 
Azi, mintea mea purcede să 'nțeleagă 
Al vieții mele rost ascuns în stele. 
Căci stelele îmi Spun cuvânt anume : 

Că 'n patima imbrăţişării mele 
Și-a ferecat iubirea ei o lume. 


Toți cei lipsiți-de-a dragostei povațiă, 
Rătăcitori prin negură şi ceaţă, 
Tofi cei feriți de-a soarelui căldură, 
Îngenunchiați de rele şi de ură, 
Înfrigurate suflete muncile 

De-o veşnică, zadarnică arsură, 

Ce n'au primit iubire în viață, 

Cu patima durerii lor unite 

Îşi înfrățesc aprinsa mea pornire, 
Îi dau avânt şi nouă întărire, — 
Și glasuri nouă struna mea învaţă. 


Mă chiamă țara celor fără soare, 
Durerea lor şi azi mă înfioară. 


Priveşte-o rază blândă cum coboară 
De sus din ter şi-a noastre frunți sărută : 
Solie sfântă, tainică şi mută, 
A pribegit din lumea ei de ghiață 
Spre lamura vpăii noastre sfinte, 
Dorind iubire strălucirii sale. 

Frumoasa mea ea se va duce 'n cale, 
Rătăcitoare, undeva departe, 

Lâng' un bordeiu părăginit de soarte, 
Unde-o fecioară harnică, trudită, 

Cu chipul stâns de-a lipselor otravă, 
Ce moarte-au scris pe fruntea ei bolnavă, 
Cu acu 'n mâna albă, ostenită 

A adormit pe pânza chinuită ; 
Tremurător va trece prin fereastră 

În chiliuța umedă de lacrimi, 

Lăsând un strop din fericirea noastră. 


În clipa asta tainică şi mare, 

Când noi, topiți în dulce 'mbrățişare, 
Jertfim iubirii sufletele noastre, 
Tremurătoarea rază călătoare 

Alintă somnul trudnicei fecioare 

Şi-i luminează fața ostenită, 

Cu vraja ei întruchipând un zâmbet 
Fericitor pe buza ofilită. 

IUBIREA MEA 


În munți cu creștetele sure, din albă inimă de stâncă 

S'a plămădit în taină lacul şi din prăpastia adâncă 

A biruit în drum pământul—Pe veci în matcă nestatornic 
El creşte azi şi creşte mâne de cer şi de lumină dornic. 


Căci are dragoste cu cerul de-apururi mișcătoarea apă 
Șin frământarea ei păgână ea coasta sghiaburilor sapă, 
Cu pumnii sfarmă'n jur tărâmul şi urlă de amar ce-o 
[doare, 
Spre ceriuri brafele-şi întinde să-i vie dragul mire: Soare ! 


— 9 — 


www.dacoromanica.ro 


Când razele nepotolite sărută fața undei clare, 
Înfiorată spuma albă prelung şi pătimaş tresare, 
Atâtea curcubee tremur' în val-vârtejul ei de picuri, 
Când în adânc se prind în horă străluciloarele nisipuri 


Aşa-i iubirea mea, asemeni acestei largi cetăți de unde, 
Adâncul ei se pierde'n taina nemărginirilor profunde, 
Cu vifore şi curcubeie, cu valuri lung clocotitoare, 

Cu picuri ce se înfioară de chipul unui veşnic soare! 

FIOR 


Mesteacănul ne zgribură la poartă, 
Biet cerşitor ce-i despoial de fire, 
Și picuri grei, ca lacrimi de durere, 
Se scurg pe coaja albă şi subțire. 


Bolnav, amurgul tremură pe dealuri... 
— Ostrov de flori e odăița noastră. 


Şi stăm pierduţi... când vântul vinen pripă 
Drumef trudit să geamă la fereastră. 

Tot mai aproape vaierul lui moare, 

Tot mai pripit cu degetul lui bate. 

— Noi âscultăm. — Visarea noastră mută 
Pe-acelaș drum cărările-și abate : 


Pe semne-acuma, undeva departe, 
Vre-un călător, în taina sărei plânge, 
Ori înşelat în wisu-i de-o viață, 

EI blestemă şi mânile le frânge... 


Noi tresărim! Acelaş gând năpraznic 
Ne fulgeră fiorul lui de ghiaţă, 

Și, îndemnați de-o clipă de cutremur. 
Cercetător noi ne privim în faţă. 

NOI NE'NTÂLNIM 


Muriă cucernic busuiocul în păhărelul din fereastră, 
Sărmana floare'ngălbenită ne cunoşteă povestea'ntreagă, 
Știă pe semne câtă jale ne-ascunde zodia pribeagă 

Și Lăcrimă când fără milă noi îngropam iubirea noastră. 


Amurgul toamnei mohorite ne-a despărțit atunci cărarea 
Și, vezi, cum ne-a supus mândria neînfrânată şi păgână. 
Când pe frumoasa noastră moartă am coborit-o în fărâni 
Noi amândoi cu sloi de ghiață ne-am scris în suflete ui 
[tarea. 


— 94 — 


www.dacoromanica.ro 


Ne-a înghițit vâltoarea largă... Nebuni ne-am aruncat în 

[spume, 

Pe-atâtea unde mincinoase ne-a legănat de-atunci viața, 
De ne vedeam pe la răspântii noi întorceam în pripă fața, 
Căci ne-am trudit a noastre drumuri să nu se'ncrucişeze'n 

[lume. 


lar salba viselor măiestre ne-a risipit-o nenorocul 

Și câte ne-a furat ursita în goana ei neîntreruptă]... 

Azi ne'ntâlnim săraci şi singuri... doi bieţi oșteni striviți 
[în luptă... 

— Aveă atâta drept să plângă odinioară busuiocul... 


Cum ne privim acum în față pe noi acelaş gând ne paşte, 

În umbra vorbei care minte noi tăinuim aceeaşi jale... 

Și eii cu gândurile mele şi tu cu visurile tale 

Din morţii toți câți îngroparăm cinstim aceleaşi sfinte 
[moaşte. 

Ni-e fintirimul plin acuma... Movile nu mai pot să'ncapă, 
Dar una singură ne chiamă cu toate-aducerile-aminte: 
Ca făcători de rele'n noapte, noi ne'ntâlnim printre mor-. 
[minte, 
Îi ducem flori frumoasei moarte şi-i plângem amândoi la 
[groapă... 

RAPSODIE 


lar' gândul ăst păgân îmi paşte mintea, 
Ascultă-l tu cu degetul pe buză: 


Când ochii tăi stau aţintiți asupră-mi 
Și-şi tremură ispita lor aprinsă 

Cu dor prelung, cu dulcea lor sfială, 
Frumoaso ! — 

Pe buza ta păcatul când zâmbeşte, 
Un ucigaș al minţii înțelepte, 

Stăpân tiran al patimelor mele, 
Femeie | — 

Și brațul tău molatec când cuprinde 
O undă doar' din valurile negre, 
Atunci, 

Să 'ncremenești în marmură cioplită. 


De pe îngustul lumilor tărâm 
Călătorire-ar pestrițe popoare, 

De piedestalul chipului de piatră 

În nopți de Mai să-și razime genunchii. 
Ar pribegi pe negrele-i corăbii 

Apusu 'ntreg şi 'ntreaga Miază-noapte 
Și-ar preamări în templu sfânt de fildeş 
Minciuna 

Cea mai frumoas'a vremii călătoare, 
Înmărmurilă *n marmură curată. 


Un împărat cu pleteie cărunte, 

Înebunind cântare-ar pe ghitară 

— «Un serafim cu ochii mari şi limpezi, 
Robit de clipa dulcelui păcat, 

Din tronul sfânt al Domnului din ceriuri, 

În miez de noapte-un bulgăr a furat 

Şi te-a 'ntrupat cu daltă de argint 

Pe tine 1...» 

— L-ar ascultă pe gânduri dus norodul, 
L-ar sărută pe tâmpla lui căruntă. 


Da 
se “+ 


Învăluit în ceața noptii sure, 

Eu răzorătitul călător al nopții, 
M'aş furişă în templul tuturor, 

Și sărutându-ți ochii reci de îmarmur' 
Şi brațul tău şi buza, ta şi Jrantea, 
Te-aș sfărâmă cu pumnul încleştat 
Și-aş râde, 

Prelung, 

Văzând zdrobit odorul tuturora | 


În zori de zi ar omori norodul 

Un biet nebun, ce blastămă şi plânge 
Și-apoi râzând îşi istoveşte braţul : 
Din bulgării nătângi ai pietrei moarte 
Zdrobitul chip ar vrea să-l reînvie 
Nebunul... 

TRANDAFIRI 


Nemângăiete flori bolnave, 
Voi albi şi galbeni trandafiri, 
Wa scris o jalnică poveste 
Ursita ne 'nduratei firi. 


Cum tresăriți voi când vă paşte, 
Cu ochi flămânzi, păgânul gând, 
Și câte patimi vă "'nfioară 
Nevinovatul trup plăpând. 

Păcate negre dorm în pieptul 
Pe care-o mână rea v'a pus, 
Şi să roșiți voi de sfială, 

Nu wa dat dreptul cel de sus. 


— UI — 


www.dacoromanica.ro 


EȘTI SINGURE... 


Eşti singură astăzi tu inima mea 
Biserică veche'n ruină, 

Sub bolta ta sfântă 'negrită de vremi 
Azi nici un drumeț nu se'nchină. 


Eşti singură astăzi... Pareţi's bătrâni, 
Nu-i cântec în stranele mute, 
Icoanele's şterse şi nimenea nu-i 
Altarul uitat să-l sărute, 

Prin neguri arare s'abat amintiri 
Lăcaşul pierdut să şi-l vadă, 

Și fâlfâie tainic din ăripa lor 
Ca groaznice paseri de pradă. 


Ducându-şi pierzarea trec wforen drum 
Te zbuciumă'n goană păgână... 

— Şi tu ceri zadarnic un fulger răzle! 
Să-ți năruie bolta bătrână! 

SUFLETUL 


Pustietate largă şi-atâta de săracă, 
Lumina ta mă arde și bezna ta mă 'neacă. 


De mult, în vremi uitate, când mintea nu mai ştie, 
Ţi-ai stors intreg belșugul din chinuita glie. 


Atunci ţi-ai stins şi zvonul de mirişti roditoare 
Și cântecul livezii şi cea din urmă floare... 


Azi fara ta-i supusă de jale şi osândă — 
Și-atâția tigri-şi urlă strigarea lor flămândă. 


— 104 — 


www.dacoromanica.ro 


In noapte vin şacalii cu ochii de otravă 
Și sapă tainic groapa atâtor morți în slavă... 


Pustiul se întinde, cât ochii pot să vadă, 
Sub soarele tău vitreg nisipul nu dă roadă. 


Arare, câteodată, când vântul de departe 
Un fir de lut aduce țărânii tale moarte, 


Când c'o sămânță 'n taină se înfrățește lutul 
Și-un mugur își iveşte sfielnic începutul, 


Himere cu ochi tulburi viața lui o curmă, 
Nisipul le răinâne uscat şi sterp în urmă. 


Din cer, strălucitoare, cad raze jucăuşe, 
Batjocorind, păgâne, o lume de cenuşe. 

A FOST ODAT.... 


S'abat în vis vedenii de-altădată 

— Ții minte tu, erau salcâmii 'n floare 
Și satuntreg în port de sărbătoare, 

Când tu de-ai dus, cea mai frumoasă fată. 


Cum te-a'nghițit năpraznica vâitoare, 
Câte-ai pierdut în unda-i vinovată... 
Azi când te văd de-o lume adorată, 
Mi-e milă azi şi-atât de mult mă doare. 

Vise2 acum şi-ţi văd viaja scoasă 
Din al uitării ntunecat noian : 
— A fost odato fată sănătoasă, 


Cu gând senin, cural ca de mărgean, 
Ce-a adormit cu coatele pe masă 
După cetirea primului roman... 

REVEDERE 


Un cântec legănat odată 

De sfânta 'ntindere albastră 
În noaptea mută "'nfiorată, — 
Aşa a fost iubirea noastră... 


Noi ne duceam pierduţi de mână 
Și ne'mpleteam din visuri salbă 
Și noaptea ne eră stăpână 

Și mărturie luna albă. 

Din ale inimilor şoapte, 

A prins un cânt înfiripare, 

Și l-am cântat atunci în noapte 
Păşind alături pe cărare... 


Dar, vezi, zoritul dimineţii 
Ne-a dușmânit pe noi sărmanii 
S'au dus în lume cântăreții, 
Şi nu s'au mai văzut cu anii... 


Drumețe firi nemângiiete, 
Străbatein azi aceleaşi lunci, — 
Ne'ntreabă florile şirete 

Mai ştiți voi cântecul de-atunci ?... 


Pe noi un dor ascuns ne sapă 
Și "'nfiorați noi ne gândim, 

La morții care ies din groapă 
Și rătăcesc prin ţintirim... 

RĂSUNĂ TOACA... 


Răsună toaca de utrină 

În pacea unei nopți târzii 

Și, rând pe rând, câte-un opaiț 
S'aprinden mutele chilii... 


De glasul ei tresai pe pernă, 
Măicuţă tu, cu chip frumos 

Ș'alergi în grabă la altarul 

Mântuitorului Christos... 

Te văd în colțul vechiu de stranăă 
Cum stai supusă de răstriști 
Și-atâta jale pare șcrisă 

În ochii tăi curaţi şi trişti... 


Și cum te'nchini în rugăciune — 
Eu mă gândesc înduioşat : 
Nemilostiva toacă-a nopții 
Ce vis frumos i-a tulburat ?... 

CÂNTECE 


Îi 


Tu n'ai la ușa ta zăvor, 
Nici lacăt n'ai la tindă, 

Tu mai la ușa ta zăvor, 
Când eu, ca hoţii, mă strecor 
Și bietul suflet călător 

La pragul tău colindă. 

Tu mă auzi şi mă 'nțelegi 
S'acelaş vis ne poartă, 

Tu mă auzi şi mă 'nfelegi, 
Dar popi, cu cartea lor de legi 
Și pravilele lumii 'ntregi, 

Îţi străjue la poartă. 


U Goga.  Pământu — 113 — 


www.dacoromanica.ro 


IL. 


Mor azi zâmbetele mele, 
Moare 'ntreagă vraja firii, 
În paharul din fereastră 
Mor la noapte trandafirii. 


Nici de cântec din tilincă 
Nu mai tremură brădetul 
Jos la marginea dumbrăvii 
Se usucă zmeuretul... 

Mor poveştile în pragul 
Nopților la şezătoare, 

Moare-o stea *n adâncul mărri, 
Şi iubirea noastră moare. 


Eu rămân să fes statornic 
Cântecul de îngropare: 
Zilelor de săptămână, 
Zilelor de sărbătoare. 

III. 


E îngropare azi la mine, 
Din ochii veşnicelor stele, 
Cad razele tremurătoare 

La groapa visurilor mele. 


Se sbuciumă înfiorată 

De-un tremur geana lor de aur, 
Atât de jalnică-i povestea 
Înmormântatului tezaur. 

Truditul suflet se întreabă ; 

De ce chiar cea mai dragă mâră, 
Ursită-i pe sicriu S'arunce 
Întâiul bulgăr de țărână ? 

IV. 


De va veni la tine vântul, 
Purtând povestea mea amară, 
Jelitul lui să nu te 'nfrângă, 
Mustrarea lui să nu te doară, 


Nu-i vina ta... Aşa 'e scrisă 
Nemilostiva lege-a firii ; 
Sărutul otrăvit al brumii 
Omoară toamna trandafirii... 

Si cine S'ar opri să plângă 
2 frunză veştedă *n cărare, 
fând codri freamătă alături: 
Si râd în răsărit de soare?.... 

V. 


Atât de veche-i îngroparea 
Nici sufletele nu ne dor 

Și tot îmi mai răsai din neguri... 
— Îşi au şi morţii dreptul lor... 


În nopțile de primăvară 

Revin aducerile-aminte 

Şi mintea pasăre răsleaţă 
S'abate 'n drum peste morminte. 

De ni se'ncrucişează drumul, 
Îndurerați noi ne zâmbim... 
Nu-ţi par şi zâmbetele noastre 
Ca două flori din țintirim ? 

VI. 


Primăvară, primăvară... 
Zâmbetul întregei firi, 
Dragoste de fluturi galbeni 
Și de galbeni trandafiri. 


Primăvară, primăvară... 
Tremură luna bălaie, 

Dorm doi pui de rândunică. 
Sub o strașină de paie. 

EA atu 


Doarme hârbul de ghitară, 
— Va mai fi şi pentru tine 
Primăvară ?... 

MOŞ CRĂCIUN 


Dragi copii din țara asta, 

Vă miraţi voi cum se poate, 
Moş Crăciun, din cer de-acolo, 
De le ştie toate-toate... 


Uite cum, — vă spune badea : 
larna'n noapte pe zăpadă, 
EI trimite câte-un înger 

La fereastră să vă vadă. 

Îngerii se uită'n casă, 

Văd şi spun, — iar' Moşul ere, 
Colo'n cer, la el în tindă, 

Pe genunchi o carte mare. 


Cu condei de-argint el scrie 
Ce copil şi ce purtare : 

Și de-acolo ştie Moşul, 
Că-i şiret el lucru mare. 


— 195 — 


www.dacoromanica.ro 


SONET 


Cuprinde-mă din nou singurătate, 
Căci țara ta de-atâtea ori mă cere; 
La sânul tău vor prinde'n veci putere 
Avânturile inimi. curate, 


Nemilostiva lumilor durere 
Departe-şi strigă multele păcate * 
Ca'ntr'o vrăjită, tainică cetate, 
Eu mă închid în Sfânta ta tăcere. 

Grădina ta atât de mult mi-e dragă. 
Sunt flori acolo visurile mele, 
Și sufletului dat e să culeagă 


Ratăcitor el florile-şi adună 
Și, în odihna nopților cu stele, 
Își împletește trainică cunună. 

SONET 


Tu tainică, curată Poezie, 

Biserică cu porți neîncuiate, 

Tu neamurile gândurilor toate 

Cu drag le laşi la pragul tău să vie. 


Tot sufletul la poarta ta când bate 
Drumeţ slăbit puterile-și învre, 

Își spovedeşte patimile ție 

Și ele-adorm de tine alinate 

Păcate vin sub bolta-ți milostivă, 
Tu le asculți pe toate deopotrivă 
Și le opreşti neghina şi amarul. 


Dar tu rămâi deapururea senină, 
Căci nu-i pribeag ce 'n fața ta se 'nchină 
C'o lacrimă să nu-ți spele altarul. 

E SĂRBĂTOARE 


E sărbătoare pe câmpie şin suflete e sărbătoare, 
Învie firele de iarbă sub ploaia razelor de soare. 


Sunt Paştile cele frumoase şi 'n fire zvonul lor străbate, 
Clopotnița-și îndoaie trudnic încheieturile uscate. 


Arama strigă când se sbate măiastra clopotului limbă, 
Eu Simt Strigarea ei aprinsă şi'n vorbe sufletul o schimbă: 

Voi toţi cari suferiți şi plângeți sub larga 'ntindere albastră, 
Veniţi, veniţi, căci va să vie curând împărăția voastră ! 


Veniţi voi obidiţii lumii cu buzele înfrigurate, 
Voi chinuiții din arsura unei tăceri îndelungate ; 


Voi osteniți fără Hădejde, voi slujitorii fără plată, 
Voi căror vremea v'a dat veşnic numai porunca blăstămată ; 


Voi, ce muncirăți pentru alții trudind cu mânile-amândouă, 
Veniţi, căci zvonul meu acuma vestește învierea, vouă ! 


Voi cei cu fruntea de sudoare, cu genele de lacrimi ude, 
Eu cerului vă strig durerea şi Dumnezeu din cer aude! 


Aduc lumina care sparge şi sfarmă capişti de păcate, 
Zăvoarele mucigăite din temnițe întunecate ! 

Eu celor orbi desleg azi taina înfricoşată de-a vedeă 
Și prăznuiesc, căn al lor suflet învie învierea mea! 


Ascultă mintea mea supusă, genunchii mei se pleacă 'ncet 
Și-aduc prinosul închinării celui de neam din Nazaret. 

TEMPORA.. 


...Jar' din tăriile albastre 
Încet s'a fost desprins o stea, 
Ca tremurarea unui zâmbet 
Ușoară, blândă strălucea. 


Și s'au pornit drumeți degrabă 
Trei oameni buni ai lumii rele, 
Legându-și viața şi norocul 
De razele acestei stele. 

Şirag de nopți purces-au cale 
Pân' steaua s'a oprit în nori, 
De-asupra unei strungi în vale 
Lâng'o colibă de păstori. 


Ei au deschis şi pe otavă 
Văzând un copilaş blajin, 
În revărsare de lumină 
Șin albe sculice de in, 


Bătrânii crai Stăpâni cu steme 
În oaste şin războaie tari 
Îngenunchind sfioși grăit-au 
Copilului cu ochii mari: 


«Tu eşti plinirea hărăzită 
De visul tinereții noastre, 
Noi sântem umbra ce se sfarmă, 
Tu, — domnul zărilor albastre !» 

Eră atunci mai mică lumea, 
Dar, — uite, trei oameni au fosit, 
Să-i înțeleagă unei stele 
Neînţelesul tainic rost. 


Azi de s'ar naşte alt Messia 
Și-o altă stea s'arete locul, 
Nar fi un singur om să-şi lege 
De licărirea ei norocul. 


Căci alte vremi umblau odată, 
Când se'ndrăgeau de stele unii, — 
Și alte azi, când cred în stele 
Numai „poeţii şi nebunii... 

FRUMOASA CEA DIN URMĂ 


Pe perina cu foi de rosmarin, 
Alunecase capul ei la vale, 

Pe fruntea albă, ca zăpada nopții, 
Ningeau podoabă 'nduioșaţi cireşii : 
Muriă fecioara... 


Și ochilor senini, ca dimineața, 

Le adormiă azi cea din urmă rază 

În adumbrirea pletelor de aur. 

Iar' buzele curate, ca un cântec, 

Muriau zâmbind azi cel din urmă zâmbet: 
Muriă fecioara... 

Sus soarele, cocon de-apururi tânăr, 

A poposit în drumul lui pribelnic 

Și 'nfricoşat de vestea unei raze, 

S'a 'ntunecat şi 'n adâncimi de mare 
EI şi-a muiat pleoapa tremurând, 

Și svon pe largi pustietăți de ape 

Şi gemăt lung pornitu-s'a prin codrii, 
Înfiorate frunzele muriau, 

Iar” chipul clar al lacului oglindă 

În clocote cernitu-şi-a seninul, 

Când vântul, crainic vestitor de groază, 
Urlă nebun din tulnice de-aramă, 
Vestind : Jeliți |! Frumoasa cea din urmă 
E moartă ! 

Și mările şi codrii răsunat-au : 

E moartă |... 


— Prelung gemut-a îngrozita fire ; 
Cutremuraţi cei patru stâlpi ai lumii 
Lăsat-au pacea stării lor pe loc, 

Când iat' deodat' se sguduie şi bolta : 
Din cingătoarea cerului albastru, 
Descopciată cade steaua Venus 

Și prin văzduhuri negre călătoare 

Își taie drum, — iar' ajungând seninul, 
Purcede 'n sbor spre 'mbătrânitul klellas 
Și 'nfiorală sânul e. de flăcări 

Şi-l freamătă, când calea-i se opreşte 

Pe vârful mort al muntelui Olimp 

Și 'n gemăt lung ea foc aprinde, mare ! 


— Și cum lumină flacăra curată, 
Din negură şi din vestmântul ceții, 
Răsar, tronând în liniștea lor sfântă, 
Toți Dumnezeii zilelor demult, 
Drumeții mari ai vremii stătătoare. 
— E împăcată vrajba lor străveche : 
Stăpânii morți ai fulgerelor stinse, 
Ocrotitorii dimineții albe 
Și-ai nopții negre purtători de frâne, 
Ce semănau cu mâna lor ămurgul 
Stau muţi... 

Măreții meşteri ziditori 
Încremieniți în marmură şi fildeş, 
Plecându-şi greul frunţii lor boltite, 
Încrucișându-şi brațele lor albe, 
Privesc la foc cu ochii stinși şi reci 

Și-i jale scrisă 'n zâmbetele lor, 
Neputincioase zâmbete de piatră ! 


Găl/bure pară învehse-Olhmpul, 

Când, at' deodat, din ploaie de lumună, 

Sburând prelung prin albul din văzduhuri, 

Vin călători pe ăripe de vânt 

Și coborând pe razele de lună, 

Toţi cântăreții 

Zidiţi de vremea fărâmata 'n clpe, 

În Răsărit şi *n neagra Miază-noapte, 

Vin sfâşiindu-și toga lor de purpur, 

Cn pletele pe umeri undulate, 

Cununile le strălucesc de raze 

Și genele le strălucesc de lacrimi. 

Amar nespus răzbate-le făptura, 

Cu hohot plâng poeții — Dumnezei, 

Când harfa lor în flacăr. îşi aruncă... 
— Cutremurat, 

Olimpu-şi mișcă iarba şi nisipul. 

Biruilor văpaia se ridică 

Și flacăra la poarta bolți. bate, 

lar' din fiorul harfelor aprinse 

Se înfirip'un cântec fără seamăn 

Și firea 'ntreagă cântă imnul morții 
Și zeii-și pleacă fruntea lor boltită, 
Poeţii 'n palme fața şi-o ascund ; 

Iar' plopii cântă, frunza tremurându-și 
Și coapsa lor se 'ndoaie şi se frânge,; 
Și trestia în ape se cufundă 

Și 'nfiorații trandafiri sălbatici, 
Podoaba lor şi-o scutură și cântă... 
Se smulg din coaje muguri feciorelnici 
Și înfrățiți cu cântul şi lumina, 

Îşi veștejesc petalele şi — cântă... 


Pe creștetul Olimpului aprins 

Își taie drum prin Spini şi printre sghiaburi, 
Rănindu-şi braţul, fiuierul şi fruntea. 

Un făt pribeag cu ochi senini albaştri : 

— E cel din urmă ucenic al strunii. 

La piept îşi strânge lira văduvită, 

Ce tremură de crengi când se loveşte 
Într'un suspin domol, nespus de jalnic... 

În vârf zăreşte focul ce se 'nalță 

Și-atunci nebun își opinteşte pieptul... 

— Ajunge... 

— Strălucitor văpaia viorie 

Se 'nalță iar'. În ori şi ce scântere, 
Tresare-un gând şi moare-o simfonie 
Din cântecul cel zămislit demult, 
De dragostea din începutul vremii, 
De trandafirul cel dintâi al firii... 


Cu ochi aprinşi poetul îngenunche 

Și 'ncet plecându-şi fruntea lui rănita, 

Sdrobind sfiala celor patru strune, 
Întruchipează jalea lui în cântec... 

Şi lacrimi cadpe lemnu 'nfiorat 

Ce-i ferecă cu glas nebun amarul : 

E cea din urmă încordare-a strunii, 

E-al frumuseții imn de îngropare 1... 


Pribeagul făt cu ochi senini albaştri 
Şi el şi-aruncă lira 'n foc. — Și-atunci 
Ridică-şi ochii tulburaţi de clipă : 

Vede sdrobiți în bulgiri. nătângi 
Curatul chip al zeilor de marmur ; 
lar cântăreții călători se duc, 
Suindu-se pe razele de lună, 
Suindu-se pe ăripe de vânt, 
În alte lumi. 
— Înalță-şi ochii către foc să vadă, 
Și vede para leneş cum se stinge 
Și cum rămân din lamura văpăii 
Cărbunii marți ai sfintei stele Venus. 
Cu fumul cald al jertfei uriaşe, 
Se'nalță ea pe patu-i de mătasă, 
Înfăşurată'n pulbere de slavă 
Cu picurii celui din urmă cântec, 
Domol, domol... : 

Frumoasa cea din urmă .. 


— E eântul mort. Poetul fără liră, 
Lipsit pe veci de-a ochilor văpăi, 
A pribegit la malurile mării... 

Dar nemişcată, mută eră marea. 
Un val răzleț din sânul ei recit, 
Ce tresăriă prin cearcăne de ghiață 

A întrebat poetul orb : 

Răspunde, 
El unde-i ? 
Soarele, căci raza lui n'o simt ?... 
Șin vreme ce încremeniă în ghiaţă, 
Răspuns-a valul: 
E mort. 

POEZIE 


Tu Doamne, tu stăpânul peste fire. 
Ce din curata stelelor lumină 

Dai lumilor de veci orânduire ; 

Tu întro clip'a milei tale sfinte 

Și sorții mele scris-ai o menire : 
Ce'nfricoșat e darul tău părinte ! 


Pleoapelor tu nu le-ai dat hodină, 
Nici sufletului mută'mpăciuire, 
Nici minții mele somnul fără vină! 

In noaptea grea când bolta nflorată 
Cu junghiu de aur își străpunge sânul, 
Când codru-și vede fală'ngenunchiată 
Și umilit se zbuciumă bătrânul, 

Când trăsnete potrivnice se'ncaier' 

Și creştetele brazilor despică. 

Eu în văzduhuri desluşesc un 'vaier, 
Cum din adânc spre mine se ridică, 
Gemând prelung la poarta mea stăpâne ! 
Simt fărâmată'n urlete păgâne 
Nemărginita lumilor durere, 

Cum vine'n zborul aripilor grele 
De-mi zguduie zăvorul şi mă cere! 
Strivită simt în matca ei părinte 

Cum se frământă chinuita minte, 

Cum gânduri vin în clipele acele 

Și se prăval' în pacea nopții mele 

Ca bulgări grei în groapa'ntunecată... 


În zori de zi, în umeda răcoare, 
Când fața plânsă florile-şi înclină 
În alintared razelor de soare, 
Robit de'ntâia zare de lumină, 

Drumeţ grăbit şi fără de hodină, 
Simt Sufletul de drumu-i cum se gată. 
Descătuşat din pacea lui aleargă, 

Ca vulturul în goană'nviforată, 
Pământu'ntreg cu'ntinderea lui largă 
El a purces sălbatic să-l străbată, 
Cătând în drum sămințele durerii... 


Prin valul furii fără de repaos 

Ca un vâslaş aprins îşi taie cale, 
Își scaldă ochii'n râul larg de jale, 
EI totul vede, toate le ascultă... 
Unde-i plânsoarea zărilor mai multă 
EI îşi roteşte aripile sale. 


Târziu, când geana zărilor senine 
Se'nchide lin şi soarele pe munte 
Îşi cufeă chipul roşu de ruşine, 

Pe-a 'stelelor strălucitoare punte, 
Drumeţ înfrânt cobori şi tu la mine, 
Povara grea abia mi-te mai ține. 

Din praful sur al zilei chinuite 
Cules în prada zborului sălbatic, 
Din al durerii chiot furtunatic, 

Din zâmbete de buze ofilite, 

Din tulburări de patimi şi ispite : 
În trudă grea când tâmpla 'nfierbântată 
Se zbuciumă zăgazul să şi-l frângă, 
În biata minte greu cutremurată 
Sămânța ta tresare-atunci, stăpâne, 
Și vu-mu răsai, senină şi curată, 
Strălucitor un strop de apă vie 
De-mi luminează'n negura nătângă, 
Tu tainică şi sfântă Poezie! 

